Temeljem članka 24. Odluke o davanju u zakup javnih površina i neizgrađenog (građevinskog) zemljišta za postavljanje privremenih objekata („Službeni glasnik Sisačko-moslovačke županije“ broj 5/17) gradonačelnica Grada Siska raspisuje

**JAVNI NATJEČAJ**

**za prikupljanje ponuda za davanje u zakup javnih površina za postavljanje privremenih objekata tijekom božićnih i novogodišnjih blagdana**

**I**  Predmet natječaja su sljedeće lokacije:

* u Ulici Stjepana i Antuna Radića:

1. Lokacije označene na skici brojevima ks2 i ks3, za smeđe kućice od 3,50 m2.

- Za ove lokacije na kojima će biti postavljene kućice, mogu se javiti ponuditelji za obavljanje djelatnosti ugostiteljstva, prodaja tekstila, nakita, suvenira, ukrasa i slično.

 **Početna zakupnina iznosi 1.000,00 kn;**

* u Ulici S. S. Kranjčevića:

2. Lokacije označene na skici brojevima kb2 i kb3, za bijele kućice od 6 m2.

- Za ove lokacije na kojima će biti postavljene kućice, mogu se javiti ponuditelji za obavljanje djelatnosti ugostiteljstva, prodaja tekstila, nakita, suvenira, ukrasa i slično.

 **Početna zakupnina iznosi 1.000,00 kn;**

* na Trgu bana Josipa Jelačića:

3. Lokacija označena na skici brojem ks1, za smeđu kućicu od 3,50 m2.

- Za ovu lokaciju na kojoj će biti postavljena kućica, mogu se javiti ponuditelji za obavljanje djelatnosti ugostiteljstva, prodaja tekstila, nakita, suvenira, ukrasa i slično.

**Početna zakupnina iznosi 1.000,00 kn;**

4. Lokacija označena na skici brojem kb1, za bijelu kućicu od 6 m2.

- Za ovu lokaciju na kojoj će biti postavljena kućica, mogu se javiti ponuditelji za obavljanje djelatnosti ugostiteljstva, prodaja tekstila, nakita, suvenira, ukrasa i slično.

 **Početna zakupnina iznosi 1.000,00 kn.**

 Javne površine pod rednim brojem 1-2. daju se u zakup tijekom božićnih i novogodišnjih blagdana, u razdoblju **od 06. prosinca 2017. godine do 01. siječnja 2018. godine,** a javne površine pod rednim brojem 3-4. **od 06. prosinca 2017. godine do 07. siječnja 2018. godine.**

**II** Pisane prijave za sudjelovanje u natječaju dostavljaju se na adresu: **Grad Sisak, Rimska 26, Sisak,** u zatvorenoj omotnici s naznakom „ZA NATJEČAJ: ZAKUP JAVNIH POVRŠINA ZA BOŽIĆNE I NOVOGODIŠNJE BLAGDANE – NE OTVARAJ“, osobno u pisarnicu Grada Siska, Rimska 26, i moraju biti predane najkasnije do 04. prosinca 2017. godine do 16,00 sati.

Prijava za sudjelovanje u javnom natječaju mora sadržavati:

1. popunjeni obrazac prijave

2. preslik osobne iskaznice, preslik obrtnice ili preslik rješenja o upisu u sudski

 registar za trgovačka društva

3. dokaz o uplaćenoj jamčevini

**III** Opći uvjeti natječaja:

Rok za podnošenje pisanih ponuda je 5 dana od dana objave natječaja i to od **29. studenog 2017. godine od 8,00 sati do 04. prosinca 2017. godine do 16,00 sati.** Ponude moraju biti zaprimljene u pisarnici Grada Siska najkasnije do 04. prosinca 2017. godine do 16,00 sati.

Zakašnjele, neuredne ili na drugi način podnesene ponude suprotno natječajnim uvjetima neće se razmatrati.

Na natječaju natjecatelji mogu za unaprijed određenu javnu površinu namijenjenu manifestaciji ponuditi cijenu veću od početne, a zakup dobiva natjecatelj s većom ponuđenom cijenom.

Odabir natjecatelja za lokaciju određenu rednim brojem se obavlja na način da ponuditelj koji je ponudio najvišu cijenu dobiva lokaciju.

U slučaju jednako vrijednih ponuda prednost će imati natjecatelj čija ponuda je prva zaprimljena.

Iznos jamčevine će se uračunati u zakupninu onim natjecateljima koji su bili najpovoljniji dok se ostalim natjecateljima jamčevina vraća.

 Najpovoljniji ponuditelj dužan je preostali iznos zakupnine uplatiti prije preuzimanja Rješenja, odnosno najkasnije do 06. prosinca 2017. godine. Ukoliko ne uplati preostali iznos zakupnine, smatrat će se da je odustao, te će se ukinuti Rješenje i nema pravo na povrat uplaćene jamčevine.

 Natjecatelji kojima Grad Sisak izda Rješenje o zakupu javne površine temeljem ovog natječaja, dužni su prije početka obavljanja djelatnosti ishoditi sva zakonom propisana odobrenja glede minimalnih i sanitarnih uvjeta.

 Natjecatelji su dužni prije podnošenja ponuda uplatiti jamčevinu u iznosu od **300,00** kn za kućice na IBAN Grada Siska broj: HR7924070001839100007, koji se vodi kod OTP banke Hrvatska d.d., s pozivom na broj HR68 5738-OIB.

 Ponuditeljima koji ne uspiju sa svojom ponudom vratit će se uplaćena jamčevina u roku od 15 dana od dana donošenja Rješenja.

 Javno otvaranje ponuda održat će se u zgradi Gradske vijećnice Grada Siska dana **05. prosinca 2017. godine u 9,00 sati**, a provest će ga Povjerenstvo koje je imenovala Gradonačelnica. Natjecatelji imaju pravo biti nazočni otvaranju ponuda osobno, a ukoliko natjecatelj nije u mogućnosti osobno prisustvovati otvaranju ponuda, punomoćnik je dužan na otvaranju ponuda predati punomoć.

Zakupnici su dužni obavljati djelatnost na zakupljenoj lokaciji u svim danima trajanja božićnog sajma.

Informacije o lokacijama koje su predmet ovog natječaja mogu se dobiti u Upravnom odjelu za upravne, imovinsko pravne i opće poslove Grada Siska, na tel. **044/510-105.**